als_Latn dik_Latn sag_Latn
Kur ishin të gjithë bashkë/ Toma, Meta dhe nënë Aneta (foto)
Kjo është një foto nga kohët e arta kur të gjithë ishin bashkë. “Shokët e ngushtë” ishin gjithnjë dhe kudo të pandarë, në festa, gëzime, halle dhe hidhërime. Dhe gjithnjë në tryezën kryesore.
Kjo foto është nga dasma e djalit të Filip Çakulit, kohë më parë, ku paria e vendit është ulur familjarisht në bashin e vendit për t’u gëzuar për këtë martesë.
Ilir Meta është me bashkëshorten, Monikën, ndërsa Edi Rama, në mungesë objektive të zonjës së tij, ka marrë nënë Anetën për t’iu përgjigjur protokollit. Tom Doshi është në tavolinë me parinë, si pjesë e parisë.
Pamje të njohura këto kur “bosët” e vendit marrin pjesë familjarisht në dasma të mëdha dhe gëzojnë pas orëve të gjata të punës.
Tani nga kjo foto është “fshirë” Tom Doshi. Ai ka akuzuar personin që ka në krah të majtë se ka urdhëruar vrasjen e tij dhe të një deputeti tjetër. Ndërsa kryetari Rama e ka përjashtuar nga grupi i tij. Vendi për dasmën e ardhshme ka mbetur bosh. /lapsi.al/
als_Latn als_Latn als_Latn als_Latn als_Latn als_Latn